བོད་མི་རིགས་དང་བོད་རྒྱལ་ཁབ་ལ་མཚོན་ན་ཧ་ཅང་ཉམ་ཆུང་ཞིང་ཉག་ཕྲ་བའི་དུས་ཚོད་ཅིག་ཡིན་པ་དང་།བོད་ཕྱི་ནང་གཉིས་ནས་བོད་པའི་ངོ་བོ་མཚོན་པའི་ཆོས་དང་རིག་གནས་རྒྱུན་འཛིན་གྱི་ཆེད་དུ་ཕྱོགས་ཡོངས་ནས་འབད་བརྩོན་གནང་མཁན་མང་པོ་ཡོད་ཅིང་།དེའི་ཆེད་ཤུགས་རྒྱག་དགོས་པའི་གླེང་ཕྱོགས་ཀྱང་བོད་པའི་སྤྱི་ཚོགས་ཀྱི་མཐོ་དམན་བར་གསུམ་གང་སར་ས་ཁྱབ་རྡོ་ཁྱབ་ཏུ་གྱུར་ཡོད།དེར་བརྟེན་འབད་བརྩོན་ཆེན་པོ་གནང་མཁན་དག་གི་ལམ་སྟོན་དང་།སྤྱི་ཚོགས་ནང་གི་གླེང་ཕྱོགས་དེ་དག་གལ་སྲིད་བོད་མི་ཕལ་ཆེ་བའི་སེམས་ནང་སིམ་ཐུབ་པ་ཞིག་བྱུང་ན།གནས་སྐབས་ཆབ་སྲིད་ཀྱི་ཐོག་ནས་རང་དབང་མ་ཐོབ་ཀྱང་།རིག་གནས་སྲུང་སྐྱོབ་ཀྱི་ཐོག་ནས་ཛ་དྲག་གི་ཉེན་ཁ་འདི་ལས་སྐྱོབ་ཐུབ་མི་ཡོང་ངམ་སྙམ་པའི་རེ་བ་ཞིག་རང་བཞིན་གྱིས་མཐོང་རྒྱུ་འདུགདེ་དང་འབྲེལ་བའི་ཐོག་བཙན་བྱོལ་བོད་པའི་སྤྱི་ཚོགས་ནང་འཁོར་རྒྱ་དང་ཁོར་ཡུག་རྒྱ་ཆེ་ཆུང་ལ་མ་ལྟོས་པར།བོད་པའི་རིག་གནས་སྦྱོང་བརྩོན་བྱེད་སའི་མཁའ་དབུགས་གསར་པ་ཞིག་སྦྱིན་གང་ཐུབ་བྱེད་བཞིན་པའང་གསལ་པོར་གྱུར་ཡོད།